
              CONSILIUL LOCAL     
H O T Ă R Â R E A  NR.41
DIN  28 APRILIE 2026
Privind aprobarea listei de prioritizare a proiectelor finanțabile prin Programul Regional Vest 2021-2027 

             Consiliul Local al oraşului Sânnicolau Mare, judeţul Timiş;

Având în vedere:

· Raportul nr.8358/21.04.2026, întocmit de către dl.Gheorghe Rafael Cîmpan-șef Serviciu management, proiecte, achiziții publice și autorizare transport local;

· Referatul de aprobare nr.8359/21.04.2026 a primarului Oraşului Sânnicolau Mare;
· Programul Regional Vest pentru perioada de programare 2021-2027 – DECIZIA DE PUNERE ÎN APLICARE A COMISIEI nr.7252 din 7.10.2022 de aprobare a programului regional ”Vest” pentru sprijin din partea Fondului European de Dezvoltare Regională, în cadrul obiectivului ”Investiții pentru ocuparea forței de muncă și creștere economică” pentru regiunea Vest din România, CCI 2021 RO16RFPR007;
· Legea nr. 277/2021 pentru aprobarea Ordonanței de urgență a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;
· O.U.G nr. 156/2020 privind unele măsuri pentru susținerea dezvoltării teritoriale a localităților urbane și rurale din România cu finanțare din fonduri externe nerambursabile;
· Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul European de Dezvoltare Regională, Fondul Social European Plus, Fondul de Coeziune, Fondul pentru o Tranziție Justă și Fondul European pentru Afaceri Maritime, Pescuit și Acvacultură și de stabilire a normelor financiare aplicabile acestor fonduri, precum și Fondul pentru Azil, Migrație și Integrare, Fondului pentru Securitate Internă și Instrumentului de sprijin financiar pentru managementul frontierelor și politica de vize;
· Art. 129 alin. (1) și alin. (2) lit. b), alin. (4) lit. e) și alin (14) din O.U.G. nr. 57/2019 privind Codul administrativ, cu modificările și completările ulterioare;

· procedura stabilită prin Legea nr.52/2003 privind transparenţa decizională în administraţia publică;
· avizul Comisiei economico-financiară şi agricultură, al Comisiei juridice, disciplină, amenajarea teritoriului, urbanism, protecţia mediului şi turism şi al Comisiei pentru activităţi social culturale, culte, învăţământ, sănătate, muncă şi protecţie socială, sport, familie şi protecţie copii din cadrul Consiliului Local al  oraşului Sânnicolau Mare; 
                      În temeiul art. 139 şi ale art.196 alin.1 lit.(a) din Ordonanţa de Urgenţă a Guvernului României nr.57/2019 privind Codul Administrativ; 

H O T Ă R Ă Ş T E:

Art.1. Se aprobă lista de proiecte din Strategia Integrată de Dezvoltare Urbană a Orașului Sânnicolau Mare, obiectiv strategic 6.1.5 – Reducerea emisiilor de carbon prin îmbunătățirea eficienței energetice a clădirilor – sisteme de monitorizare a consumului de curent electri, gaz, anveloparea termică a cladirilor, loturile :

-,,Renovarea energetică pentru clădiri rezidențiale multifamiliale din orașul Sânnicolau Mare - LOT 6”

-,,Renovarea energetică pentru clădiri rezidențiale multifamiliale din orașul Sânnicolau Mare - LOT 8”

-,,Renovarea energetică pentru clădiri rezidențiale multifamiliale din orașul Sânnicolau Mare - LOT 9”

-,,Renovarea energetică pentru clădiri rezidențiale multifamiliale din orașul Sânnicolau Mare - LOT 10”

Art.2. Se aprobă Lista de proiecte prioritare din Strategia Integrată de dezvoltare Urbană a Orașului Sânnicolau Mare, finanțabile prin programul Regional Vest 2021-2027, conform Anexei 1 care face parte integrantă din prezenta hotărâre.
Art.3. De la data adoptării prezentei hotărâri se revocă HCL nr.2/1301.2026 privind aprobarea listei de prioritizare a proiectelor finanțabile prin Programul Regional Vest 2021-2027.
          Art.4.  Cu aducere la îndeplinire a prezentei hotărâri se încredinţează Serviciului management, proiecte, achiziții publice și autorizare transport local.

        Art.5. Prezenta hotărâre se comunică :

· Instituţiei Prefectului judeţul Timiş;

· Secretarului general al oraşului Sânnicolau Mare;

· Primarului oraşului Sânnicolau Mare;

· Serviciului management, proiecte, achiziții publice și autorizare transport local.

PREŞEDINTE DE ŞEDINŢĂ;                                      CONTRASEMNEAZĂ;

CONSILIER                                                           SECRETAR GENERAL
MARIAN LEONTIN LUCA                              FLORENTINA CORINA  PETCU 

Hotărârea a fost adoptată în unanimitate.

